રવિવારે ભારતે ચાર વિકેટે 308 રનના સ્કોરથી પોતાનો પ્રથમ દાવ આગળ ધપાવ્યો હતો. અજિંક્ય રહાણે 75 અને રિષભ પંત 85 રનથી પોતાની ઈનિંગ્સની શરૂઆત કરી હતી. જોકે, રહાણે પોતાના સ્કોરમાં પાંચ રન ઉમેરી શક્યો હતો અને 80 રન નોંધાવીને આઉટ થયો હતો. જ્યારે પંત સળંગ બીજી ટેસ્ટમાં સદી ચૂકી ગયો હતો. રાજકોટમાં રમાયેલી પ્રથમ ટેસ્ટમાં 92 રન નોંધાવીને આઉટ થનારો પંત હૈદરાબાદમાં પણ 92 રન ફટકારીને આઉટ થયો હતો. આ બંને બેટ્સમેન આઉટ થયા બાદ ભારતનો ધબડકો થયો હતો. વેસ્ટ ઈન્ડિઝ માટે સુકાની જેસન હોલ્ડરે 56 રનમાં પાંચ વિકેટ ઝડપી હતી. જ્યારે શેનોન ગેબ્રિયલે ત્રણ અને વારિકેને બે વિકેટ ઝડપી હતી.